**Σημαντική ανακοίνωση για τους γονείς / κηδεμόνες των παιδιών Ε΄και Στ΄**

**Θέμα: Παράδοση των λογαριασμών Office 365 σε γονείς / κηδεμόνες, με σκοπό την εγκατάσταση του προγράμματος Teams και αξιοποίησή του για εξ’ αποστάσεως εκπαίδευση**

Αγαπητοί γονείς/κηδεμόνες,

Σας ενημερώνουμε ότι το Υπουργείο Παιδείας, Πολιτισμού, Αθλητισμού και Νεολαίας έχει υπογράψει σύμβαση για αδειοδότηση σε λογισμικά της εταιρίας Microsoft για όλους τους υπολογιστές που χρησιμοποιούνται στα δημόσια σχολεία. Στα πλαίσια αυτής της συμφωνίας παρέχεται το δικαίωμα σε όλους τους εκπαιδευτικούς και μαθητές της δημόσιας εκπαίδευσης να χρησιμοποιούν δωρεάν το Office365 (Word, Excel, PowerPoint, Access, Outlook, e-mail, OneDrive, Teams, OneNote κ.ά) στις συσκευές τους.

Για να μπορούν οι μαθητές/μαθήτριες να κάνουν χρήση των αδειών αυτών, να μπορούν να κατεβάσουν τα προγράμματα για να τα εγκαταστήσουν στη συσκευή τους ή και να τα χρησιμοποιούν με διαδικτυακή, απευθείας (online) σύνδεση θα πρέπει να δημιουργηθούν λογαριασμοί πρόσβασης στην πλατφόρμα Microsoft 365.

Σύμφωνα με οδηγίες του Υπουργείου Παιδείας, Πολιτισμού, Αθλητισμού και Νεολαίας, σας ενημερώνουμε για τα παρακάτω:

1. O/H υπεύθυνος τμήματος θα επικοινωνήσει σύντομα μαζί σας, για να σας δώσει τα στοιχεία του λογαριασμού Office 365 του παιδιού σας **(username και password)**, με σκοπό την εγκατάστασή του, σε ψηφιακή συσκευή (υπολογιστή γραφείου ή φορητό υπολογιστή ή ταμπλέτα (tablet) ή κινητό τηλέφωνο) μέσω της οποίας το παιδί σας θα μπορεί να αξιοποιεί το λογισμικό Teams για την εξ’ αποστάσεως εκπαίδευση.
2. Ο λογαριασμός αυτός, θα δοθεί στο παιδί σας από εσάς, **μόνο αν συγκατατίθεστε στην παράδοση και χρήση του από το παιδί σας**.
3. Για ενεργοποίηση του λογαριασμού, μπείτε στην ιστοσελίδα <https://portal.office.com> καταχωρώντας τα στοιχεία που θα σας δοθούν (username και password).
4. Συχνές ερωτήσεις αναφορικά με το Office 365 απαντώνται εδώ: <https://office365.schools.ac.cy/>
5. Προσοχή στο γεγονός ότι, με την πρώτη πρόσβασή σας, θα σας ζητηθεί να αλλάξετε το συνθηματικό (password) του λογαριασμού, επομένως, να έχετε εκ των προτέρων το συνθηματικό που θα χρησιμοποιείτε σημειωμένο, για εύκολη πρόσβασή σας.
6. Το νέο συνθηματικό πρέπει να συμπεριλαμβάνει οκτώ χαρακτήρες εκ των οποίων ο ένας τουλάχιστον να είναι με κεφαλαία γράμματα, ένας τουλάχιστον αριθμός, ή/και ένα τουλάχιστον σύμβολο.
7. **Είναι πολύ σημαντικό να φυλάξετε το νέο σας συνθηματικό (password).**
8. **Η ενεργοποίηση του λογαριασμού, για όσους τελικά θα επιλέξουν να το κάνουν, πρέπει να υλοποιηθεί μέχρι την Παρασκευή 3 Απριλίου 2020.**
9. Για τυχόν προβλήματα οποιασδήποτε μορφής να επικοινωνήσετε μαζί μας.
10. **Παρακαλείστε όπως φυλάξετε τους κωδικούς, επειδή τα παιδιά θα ΕΧΟΥΝ ΤΟΥΣ ΙΔΙΟΥΣ ΚΩΔΙΚΟΥΣ μέχρι την Γ΄ Λυκείου.**